CELEX: E2010P0010
Language: el
Date: 2010-07-26 00:00:00
Title: Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά της Νορβηγίας (Υπόθεση E-10/10)

7.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/27
            
         Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά της Νορβηγίας
   (Υπόθεση E-10/10)
   2010/C 271/07
   Στις 26 Ιουλίου 2010 ασκήθηκε προσφυγή στο Δικαστήριο της ΕΖΕΣ κατά της Νορβηγίας από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Markus Schneider, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard/Belliardstraat 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο της ΕΖΕΣ να αναγνωρίσει ότι:
   
               1)
            
            
               Το Βασίλειο της Νορβηγίας, παραλείποντας να θεσπίσει ή να κοινοποιήσει στην Εποπτεύουσα Αρχή, εντός της ταχθείσας προθεσμίας, τα αναγκαία μέτρα για την πλήρη ενσωμάτωση στην εθνική της νομοθεσία, των πράξεων που αναφέρονται στο σημείο 1 και στο σημείο 1 δεύτερη περίπτωση του παραρτήματος VII της συμφωνίας για τον Ευρωπαϊκό Οικονομικό Χώρο (ΕΟΧ) [Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, όπως τροποποιήθηκε με τον κανονισμό (ΕΚ) αριθ. 1430/2007 της Επιτροπής, της 5ης Δεκεμβρίου 2007, για τροποποίηση των παραρτημάτων II και III της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων], όπως αυτές προσαρμόστηκαν στη συμφωνία ΕΟΧ με το πρωτόκολλο 1, αθέτησε τις υποχρεώσεις που υπέχει βάσει του άρθρου 63 παράγραφος 1 της οδηγίας και βάσει του άρθρου 7 τη συμφωνίας ΕΟΧ.
            
         
               2)
            
            
               Το Βασίλειο της Νορβηγίας θα καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά τη μη συμμόρφωση εκ μέρους της Νορβηγίας με την αιτιολογημένη γνώμη που διατύπωσε η Εποπτεύουσα Αρχή της ΕΖΕΣ σχετικά με τη μη θέσπιση, ή τη μη κοινοποίηση στην Εποπτεύουσα Αρχή, των αναγκαίων μέτρων για την εφαρμογή της πράξης του ΕΟΧ που αντιστοιχεί στην οδηγία της Ευρωπαϊκής Ένωσης 2005/36/ΕΚ σχετικά με την αναγνώριση των επαγγελματικών προσόντων, όπως τροποποιήθηκε.
            
         
               —
            
            
               Τα μέτρα τα οποία δεν έχει ακόμη λάβει η Νορβηγία αφορούν διάφορες εθνικές κανονιστικές ρυθμίσεις σχετικά με την αναγνώριση των επαγγελματικών προσόντων που έχουν αποκτηθεί σε άλλα κράτη του ΕΟΧ.
            
         
               —
            
            
               Η Εποπτεύουσα Αρχή της ΕΖΕΣ ισχυρίζεται ότι δεν έχει ενημερωθεί από την κυβέρνηση της Νορβηγίας για την πλήρη ενσωμάτωση της εν λόγω πράξης στην εθνική της νομοθεσία ούτε έχει στη διάθεσή της άλλες πληροφορίες από τις οποίες τεκμαίρεται αυτό.
            
         
               —
            
            
               Η κυβέρνηση της Νορβηγίας δεν αμφισβήτησε την καθυστέρηση στην πλήρη ενσωμάτωση της εν λόγω πράξης.